b'\n_START_ARTICLE_\nAlgebrski \xc5\xa1ahovski zapis\n_START_SECTION_\nStandardni algebrski zapis\n_START_PARAGRAPH_\nFIDE priznava na svojih \xc5\xa1ahovskih turnirjih in dvobojih le en sistem zapisovanja, standardni algebrski zapis, in ga priporo\xc4\x8da tudi za literaturo in revije. Ta zapis je tudi sicer najbolj raz\xc5\xa1irjen, opisni \xc5\xa1ahovski zapis pa najdemo samo \xc5\xa1e v starej\xc5\xa1ih knjigah.\n_START_SECTION_\nPrimer partije\n_START_PARAGRAPH_\n1. e4 e5 2. Sf3 Sc6 3. Lb5 a6 4. La4 Sf6 5. O-O Le7 6. Te1 b5 7. Lb3 d6 8. c3 O-O _NEWLINE_9. h3 Sb8 10. d4 Sbd7 11. c4 c6 12. cxb5 axb5 13. Sc3 Lb7 14. Lg5 b4 15. Sb1 h6 _NEWLINE_16. Lh4 c5 17. dxe5 Sxe4 18. Lxe7 Dxe7 19. exd6 Df6 20. Sbd2 Sxd6 21. Sc4 Sxc4 _NEWLINE_22. Lxc4 Sb6 23. Se5 Tae8 24. Lxf7+ Txf7 25. Sxf7 Txe1+ 26. Dxe1 Kxf7 27. De3 Dg5 _NEWLINE_28. Dxg5 hxg5 29. b3 Ke6 30. a3 Kd6 31. axb4 cxb4 32. Ta5 Sd5 33. f3 Lc8 _NEWLINE_34. Kf2 Lf5 35. Ta7 g6 36. Ta6+ Kc5 37. Ke1 Sf4 38. g3 Sxh3 39. Kd2 Kb5 40. Td6 Kc5_NEWLINE_41. Ta6 Sf2 42. g4 Ld3 43. Te6 1/2-1/2_NEWLINE_\xc5\xa0ahovske partije v ra\xc4\x8dunalni\xc5\xa1ki obliki so najve\xc4\x8dkrat shranjene v zapisu PGN, ki uporablja standardni algebrski zapis z dodatnimi oznakami za opis igre.\n_START_SECTION_\nDolgi algebrski zapis\n_START_PARAGRAPH_\nDolgi algebrski \xc5\xa1ahovski zapis je razli\xc4\x8dica algebrskega \xc5\xa1ahovskega zapisa. Razlika je v tem, da tukaj vedno zapi\xc5\xa1emo za\xc4\x8detni in kon\xc4\x8dni polo\xc5\xbeaj ob premiku figure (Sg1-f3), medtem ko pri standardnem algebrskem samo kon\xc4\x8dni (Sg3) (razen v izjemnih primerih, glej zgoraj). Ta zapis zavzema ve\xc4\x8d prostora in ni v \xc5\xa1ir\xc5\xa1i uporabi.\n_START_SECTION_\nKoordinatni \xc5\xa1ahovski zapis\n_START_PARAGRAPH_\nKoordinatni \xc5\xa1ahovski zapis ne zapisuje figure, pa\xc4\x8d pa le koordinate: namesto Sg1-f3 pi\xc5\xa1emo samo koordinate g1-f3, tudi brez oznak za jemanje (x), edini dodatek je nova figura ob promociji: g7-h8S.'